open-index/open-wikipedia-markdown huggingface dataset:
KfW

**KfW** (alun perin , "jälleenrakentamisen luottolaitos") on saksalainen valtio-omisteinen pankkikonserni ja kehityspankki, jonka pääkonttori on Frankfurtissa. Pankki rahoittaa muun muassa yritysten ja teollisuuden ympäristönsuojeluinvestointeja ja neuvoo asiakkaitaan.  Pankki toimii ensisijaisesti Saksan valtion hankkeiden edistäjänä. Tärkein asiakas on Saksan taloudellisen yhteistyön ja kehityksen ministeriö (BMZ) ja sen hankkeiden rahoitus. Myös monet muut Saksan ministeriöt sekä Euroopan unionin kehityshankkeet ovat KfW:n asiakkaita. 

KfW perustettiin vuonna 1948. Perustaminen liittyi toisen maailmansodan jälkeiseen Euroopan jälleenrakennusohjelmaan eli Marshall-apuun.

Vuonna 2016 Global Finance Magazine -aikakauslehti luokitteli KfW:n Saksan turvallisimmaksi pankiksi. Pankin tase oli vuoden 2015 lopussa 547,603 miljardia Yhdysvaltain dollaria (503,0 mrd. EUR) ja suurten luottoluokittajien antamat luottoluokitukset olivat AAA (Fitch), Aaa (Moody's) ja AAA (S&P).

Hyvän luottoluokituksensa vuoksi kehityspankki saa kerätyksi edullista lainarahaa markkinoilta. Vuonna 2015 tällaista rahaa haettiin 4,3 miljardia euroa. Lisäksi KfW:n kehityspankki sai vuonna 2015 Saksan valtiolta yhteensä 2,2 miljardia euroa budjettirahaa. Pankki voi näin välittää suhteellisen matalakorkoisia luottoja edelleen omille luotonsaajilleen. Osa toiminnasta on Saksan kehitysaputoimintaa, jota ei peritä avunsaajilta takaisin. Pankki kertoi, että vuonna 2015 se ohjasi yhteensä 6,7 miljardia euroa (pääosin lainarahaa) maailmanlaajuisesti lähes 70 maahan ja kaikkiaan 307 eri hankkeeseen ja ohjelmaan. Noin 44 prosenttia sen budjetista meni Saharan eteläpuoleisen Afrikan kohteisiin.

## Lähteet
Hanna Partanen (ravitsemusterapeutti)

**Hanna Reeta Partanen** (s. 22. maaliskuuta 1979 Kuopio) on suomalainen ravitsemusterapeutti. Hän tuli suurelle yleisölle tutuksi MTV3-televisiokanavan *[[Olet mitä syöt]]* -ohjelmasta, jossa hän pyrki saamaan ylipainoisia ihmisiä noudattamaan terveellistä ruokavaliota.

Partanen on valmistunut Kuopion yliopiston kliinisen ravitsemustieteen laitokselta (nyk. yksikkö) terveystieteiden maisteriksi. Opiskeluaikana hän oli aktiivinen sekä Kuopion yliopiston ravitsemustieteen opiskelijayhdistys Retikka ry:ssä että Kuopion yliopiston ylioppilaskunnassa.

Partanen oli kokoomuksen ehdokkaana vuoden 2007 eduskuntavaaleissa, Pohjois-Savon vaalipiiristä.

Partanen on Benecol-tuotemerkin yhteistyökumppani.

## Teokset
* *Olet mitä syöt* (2005)
* *Kyytiä kiloille* (2009)

## Lähteet

## Aiheesta muualla

* Nutrifilia
* Hannan herkuton vuosi
SAP (yritys)

**SAP [[Eurooppayhtiö|SE]]** () on saksalainen yritys, joka on Euroopan suurin ja maailman kolmanneksi suurin ohjelmistovalmistaja. SAP on maailman suurin yritysohjelmistojen valmistaja. SAP:n perusti viisi entistä IBM:n työntekijää Mannheimissa vuonna 1972. 

SAP on erikoistunut yritysten ERP- eli toiminnanohjausjärjestelmiin liittyviin tuotteisiin. Vuonna 2014 SAP osti Concur Technologies -yrityksen, minkä johdosta se kasvoi maailman toiseksi suurimmaksi pilvipalveluja tuottavaksi yrityksesi.

Yhdysvaltalainen Bill McDermott ja tanskalainen Jim Hagemann Snabe olivat yhdessä SAP:n toimitusjohtajia vuosina 2010–2014. McDermott toimi tämän jälkeen ainoana toimitusjohtajana, kun Snabe jätti yhtiön vuonna 2014. McDermottin aikana SAP oli aktiivinen yrityskaupoissa; Concur Technologiesin oston lisäksi suuriin kauppoihin lukeutuivat SuccessFactorsin ja Hybriksen hankinnat.

McDermott ilmoitti syksyllä 2019 ettei tulisi jatkamaan SAP:n johdossa. SAP jatkoi tämän jälkeen kahden toimitusjohtajan perinnettä nimittämällä yhtiön sisältä Christian Kleinin ja Jennifer Morganin uusiksi toimitusjohtajiksi.

## Lähteet

## Aiheesta muualla

* SAP SE 
* SAP Suomi
* SAP Documents
The Adventures of Captain Kentucky

**The Adventures of Captain Kentucky** on Don Rosan vuosina 1979–1982 piirtämä supersankarisarjakuvan parodia.

Rosa alkoi piirtää sarjaa, kun ''Louisville Times'' -sanomalehden *Scene*-osion päätoimittaja Greg Johnson halusi kokeilla jonkun paikallisen sarjakuvataiteilijan strippimuotoisen sarjakuvan julkaisemista, ja otti yhteyttä Rosaan. Rosa halusi tehdä aikaisemman *[[The Pertwillaby Papers]]* -sarjakuvansa päähahmo Lancelot Pertwillabystä supersankarin, ja esitellä nopeasti etenevässä ja hauskassa sarjakuvassa paikallisia paikkoja ja henkilöitä.

Sarjakuvan ensimmäinen episodi ilmestyi lauantaina 6. elokuuta 1979 kaksirivisenä ja sunnuntaisarjan kokoisena. Sittemmin se ilmestyi kolme vuotta samalla paikalla. Sarjakuva muodostuu usean episodin pituisista seikkailuista, joissa päähenkilö Captain Kentucky taistelee kaikkea pahaa vastaan. Usein seikkailu kuitenkin päätyy epäonnistumiseen. Supervoimansa sankari oli saanut juomalla radioaktiivista jäteainetta. Episodista 120 lähtien hänellä on apunaan bassettikoira Captain Cleo. Captain Kentucky on viittaus Rosaan itseensä, ja Captain Cleo puolestaan viittaa Rosan silloiseen Cleo-nimiseen koiraan.

Sarjakuva ei ollut erityisen suosittu, ja Rosa tekikin sitä vain huvikseen. Huono palkka sai hänet kuitenkin kyllästymään sen tekemiseen, ja Rosa piirsikin 15. elokuuta 1982 sarjan viimeisen episodin. Sarjakuvaa julkaistiin myöhemmin myös *The Comic Reader* -fanzinessa ja Rosan kolmiosaisessa omakustannejulkaisuissa *The Captain Kentucky Collection*.

Vuonna 2001 norjalainen pienkustantamo Gazette Bok julkaisi kaikki *The Adventures of Captain Kentucky* -episodit yhdessä kaikkien *The Pertwillaby Papers* -episodien kanssa nimellä *The Don Rosa Archives*. Molemmat kirjat ovat saatavilla sekä norjaksi että englanniksi. Kirjoista julkaistiin myös erikoispainos, johon kuuluivat molemmat kirjat Rosan nimikirjoituksella ja julisteella, jossa Pertwillaby ja Captain Kentucky tapaavat toisensa ensimmäistä kertaa. Myös juliste on Rosan signeeraama ja siitä otettiin vain 150 painosta. Molempia kirjoja tilattiin myös Suomeen.

Sarjakuvan viimeisessä episodissa Captain Kentucky kuolee. Rosa piirsi sen jälkeen vielä yhden *Pertwillaby Papers* -episodin, jossa päähenkilö Lance herää unesta ja tajuaa nähneensä vain unta.
Simon Baron-Cohen

**Simon Baron-Cohen** (s. 15. elokuuta 1958 Lontoo)  on brittiläinen kehityspsykopatologian ja kokeellisen psykologian professori sekä Cambridgen yliopiston alaisen autismin tutkimuskeskuksen johtaja. Baron-Cohen on tehnyt urauurtavaa tutkimusta autismin kirjon alalla. Vuonna 2004 ilmestyneessä teoksessaan *Olennainen ero* Baron-Cohen käsittelee miesten ja naisten aivojen erilaisuutta.

Hän on koomikko Sacha Baron Cohenin serkku.

## Teoksia
* *Olennainen ero: Totuus miehen ja naisen aivoista*. Suomentanut Kimmo Pietiläinen. Helsinki: Terra Cognita, 2004.

## Katso myös
* Aspergerin oireyhtymä
* Aspergerin oireyhtymän historia
* Kansainvälinen Aspergerin päivä

## Lähteet
Paljakan luonnonpuisto

**Paljakan luonnonpuisto** on luonnonsuojelualue Kainuussa. Se sijaitsee Hyrynsalmen ja Puolangan rajalla 384 m korkealla Paljakan vaaralla. Puisto perustettiin vuonna 1956, ja sen pinta-ala on 28 km². Viimeisin laajennus tehtiin vuonna 1992.

Alue on Kainuun vaaraerämaata ja metsä on suurimmaksi osaksi korkeaa, hyvin vanhaa kuusimetsää. Jotkin kuuset saattavat olla jopa 40 m korkeita. Puistossa kasvaa muualla Kainuussa harvinaisia kasvilajeja, muun muassa suurikukkainen, harvinainen orkidealaji tikankontti.

## Lähteet
*
Paljakka

**Paljakka** tarkoittaa seuraavia asioita:

* paljakka, metsärajan yläpuolelle nouseva tunturin puuton lakialue
* Paljakka, kylä Hyrynsalmella
* Paljakka, kylä Jaalassa
* Paljakka tai Paljakanvuori, muinaismuistolain nojalla suojeltu vuori Kiuruvedellä
* Paljakka, vaara Hyrynsalmella ja Puolangalla
* Paljakka, vaara Rautavaaralla
* Paljakan luonnonpuisto, luonnonpuisto Hyrynsalmen–Puolangan alueella.
* Paljakka, laskettelu-, hiihto- ja retkeilykeskus Puolangalla Kainuussa.

## Sukunimi
* Anna Paljakka (s. 1944), suomalainen toimittaja, tietokirjailija ja suomentaja
* Antero Paljakka (s. 1969), suomalainen kuulantyöntäjä
* Jarkko Paljakka (s. 1979), suomalainen moukarinheittäjä
* Kari Paljakka (s. 1958), suomalainen elokuvaohjaaja, -käsikirjoittaja ja -tuottaja
Huopaohdake

**Huopaohdake** (*Cirsium heterophyllum*, aiemmin *C. helenioides*) on asterikasveihin kuuluva Suomessa tavallinen ohdakelaji. Sitä on kutsuttu myös kansanomaisilla nimityksillä iso pensseli, maalarin suti, mäkiharja, partapensseli ja tervasuti.

## Ulkonäkö
Lehtien ulkonäkö vaihtelee, joskus ne ovat liuskaiset, joskus ehyet ja hyvin leveät. Tyvilehdet ovat kuitenkin aina ehyen kielimäisiä ja voivat kasvaa jopa puolimetrisiksi. Lehtien yläpinta on samean tummahkon vihreän värinen. Lehtien alapuolella on valkoisenharmaata karvaa. Kukinnot ovat sinipunaisia "puuterisuteja". Kasvi on 50–150 cm korkea. 

## Kasvupaikka
Huopaohdake on yleinen kosteilla, viljavilla paikoilla, tienpientareilla koko maassa. Sillä on syvällä kasvava vaakasuora juuri, johon maanmuokkauskoneet eivät yllä ja jonka avulla se leviää.

## Risteytyminen
Huopaohdake voi risteytyä Etelä-Suomessa keltaohdakkeen (*Cirsium oleraceum*) ja Etelä- ja Keski-Suomessa suo-ohdakkeen (*Cirsium palustre*) kanssa.

## Levinneisyys
Huopaohdaketta tavataan Suomessa, Ruotsissa, Norjassa, Skotlannissa ja Venäjällä.

## Lähteet

## Aiheesta muualla
* Kasviatlas 2022: Huopaohdakkeen (''Cirsium heterophyllum'') levinneisyys Suomessa.
* Pohjolan kasvien pauloissa: ''Cirsium heterophyllum'' – huopaohdake
* Pinkka – Lajintuntemuksen oppimisympäristö: Huopaohdake (''Cirsium heterophyllum'')
* Luontoportti: Huopaohdake (''Cirsium heterophyllum'')
* ITIS: ''Cirsium helenioides'' 
* United States Department of Agriculture (USDA): ''Cirsium helenioides''
Shallow Water

**Shallow Water** on kylä Scottin piirikunnan eteläosassa läntisessä Kansasissa Yhdysvalloissa. Se sijaitsee Scott Cityn ja Garden Cityn välisen valtatien varrella, ja on Garden City Western Railwayn pohjoinen päätepiste. 

Shallow Wateriin perustettiin postitoimisto 13. tammikuuta 1913, ja suljettiin 31. lokakuuta 1957. Alun perin Garden City, Gulf & Northern Railwayn rakentama rautatielinja kaupunkiin valmistui 1909, ja ensimmäinen matkustajajuna saapui kaupunkiin 30. joulukuuta.
Ernst-Happel-Stadion

**Ernst-Happel-Stadion**  Wienissä on Itävallan suurin stadion. Rakentaminen aloitettiin vuonna 1929 ja saatiin päätökseen kaksi vuotta myöhemmin. Aikaisemmin nimellä *Praterstadion* tunnettu stadion nimettiin vuonna 1992 uudelleen itävaltalaisen jalkapallosuuruuden Ernst Happelin mukaan. Stadionia laajennettiin jalkapallon vuoden 2008 Euroopan-mestaruuskilpailuihin siten, että yleisökapasiteetiksi tuli 53&nbsp;008.

Itävallan jalkapallomaajoukkue pelaa suurimman osan kotiotteluistaan stadionilla. Stadion ei ole varsinaisesti minkään seurajoukkueen kotikenttä. Siellä on kuitenkin viime vuosina pelattu joitakin Rapid Wienin ja Austria Wienin välisiä paikallisotteluita. Lisäksi Rapid pelasi syksyllä 2005 Mestarien liigan ottelunsa stadionilla.

## Aiheesta muualla

* Pictures of the Ernst Happel Stadium in Vienna
Pioneer Railcorp

**Pioneer Railcorp** (alun perin **Pioneer Railroad Company, Inc.**) on yhdysvaltalainen alueellisten rautatieyhtiöiden holding-yhtiö. Yhtiön kotipaikka on Peoria Illinois'ssa. Yhtiö omistaa kaikkiaan 16 alueellista rautatietä kymmenessä osavaltiossa. Yhtiön perusti tammikuussa 1986 Guy L. Brenkman.

Yhtiön rataverkko muodostuu yhteensä 535 mailista (860 km) rautatietä, jotka ovat yhteydessä toisiinsa vain muiden rautatieyhtiöiden omistamien ratojen kautta. Yhtiöllä on noin 250 eri asiakasta, ja yhtiön kalustoon kuuluu 90 veturia ja yli 1&nbsp;200 vaunua.

## Yhtiön omistamat rautatieyhtiöt
*Alabama Railroad Co. (ALAB)
*Alabama and Florida Railway Co. (AF)
*Decatur Junction Railway Co. (DT)
*Elkhart and Western Railroad Co. (EWR)
*Fort Smith Railroad Co. (FSR)
*Garden City Western Railway Company (GCW)
*Gettysburg and Northern Railroad Company (GET)
*Indiana Southwestern Railway Co. (ISW)
*Kendallville Terminal Railway Co. (KTR)
*Keokuk Junction Railway Co. (KJRY), tunnetaan myös nimellä Peoria and Western Railway (PWRY)
*Michigan Southern Railroad Co. (MSO)
*Mississippi Central Railroad Co. (MSCI)
*Pioneer Industrial Railway (PRY)
*Shawnee Terminal Railway Company (STR)
*Vandalia Railroad Company (VRRC)
*West Michigan Railroad Co. (WMI)

## Yhtiön omistamat muut yritykset
*Pioneer Railroad Equipment Co., LTD. (PREX)
*Pioneer Railroad Services, Inc. (PRS)
*Pioneer Resources, Inc. (PRI)
*Pioneer Air, Inc. (PAR)

## Aiheesta muualla

* www.pioneer-railcorp.com – yhtiön kotisivut
Kuopion yliopiston ylioppilaskunta

**Kuopion yliopiston ylioppilaskunta** (**KYY**) oli toiminnassa vuosina 1972–2009. Ylioppilaskunnan nimi oli alkuvuosina Kuopion korkeakoulun ylioppilaskunta (Kukko). Ylioppilaskunnan virallinen vuosipäivä oli 19. syyskuuta.

Kuopion yliopiston ylioppilaskunta lakkasi Joensuun yliopiston ylioppilaskunnan (JoYY) ja emoyliopistojensa tavoin olemasta vuoden 2010 alussa, kun uusi Itä-Suomen yliopisto ja Itä-Suomen yliopiston ylioppilaskunta (ISYY) aloittivat virallisesti.

## Toiminta

Ylioppilaskunnan ylin päätävä elin oli 25-jäseninen edustajisto, joka valittiin parittomien vuosien marraskuun alussa pidettävin vaalein kaksivuotiskaudeksi. Edustajisto valitsi vuosittain hallituksen hoitamaan ylioppilaskunnan toimintaa. Ylioppilaskunnan hallituksessa oli puheenjohtajan lisäksi 5-8 jäsentä. Ylioppilaskunnan sääntöjen mukaan hallituksessa tuli olla koulutuspoliittisista, sosiaalipoliittisista, kansainvälisistä ja vapaa-ajan asioista vastaavat jäsenet. Vuosittaisen toiminnan linjat ja talous määriteltiin toimintasuunnitelmassa ja talousarviossa, jotka edustajisto vahvistaa. KYY:llä oli kymmenen työntekijää ja sen liikevaihto oli hiukan alle puoli miljoonaa euroa vuodessa.

Ylioppilaskunta julkaisi omaa lehteä, Kuopion ylioppilaslehti Stimulusta. Ylioppilaskunta omisti KYY-yhtiöt Oy:n, joka aloitti toimintansa vuonna 2003 ja ajettiin alas 2007. Ylioppilaskunta valitsi vuosittain Uitettavan proffan, joka paljastettiin vapunaattona Kuopion torilla, jossa hänet heitetään uimaan Velj'mies-patsaan altaaseen. Proffa on heitetty altaaseen vuodesta 1974.

Ylioppilaskunnan jäsenmaksu oli 109 euroa.

## Tunnus ja merkit
Kuopion yliopiston ylioppilaskunnan värit olivat musta ja savonkeltainen. Värit näkyvät ylioppilaskunnan virallisessa tunnuksessa, kunta- ja kunnianauhassa, pöytästandaarissa ja lipuissa. Ylioppilaskunnan tunnus on punottu keltamustanauha, joka kulkee ylioppilaslakin kuvun valkoisen osan poikki. Nauhan saa osallistuttuaan sivistykseen vihkimiseen vapun aattona. Lakissa pidetään kuitenkin lyyraa. 

Ylioppilaskunnan lyhenteestä KYY:sta ylioppilaskunta on ottanut käärmeen merkikseen lippuihin ja ylioppilaskunnan kunniamerkkeihin. Ylioppilaskunnan merkkejä ovat kunnia-, ansio-, hallituksen- ja pienoismerkki. Ylioppilaskunnan lippuja ovat salkolippu, kulkuelippu ja isännänviiri.

## Kerhot
Ylioppilaskunnan sääntömääräiset kerhot olivat:
* Elokuvakerho Hyvät Kuvat
* Kuopio International Students’ Association KISA
* Kuopion Ylioppilasteatteri KYT

Ylioppilaskunnassa toimivat lisäksi seuraavat kerhot:
* Jalkapallokerho KyyFu
* Verkkopelikerho Kyylä
* Kuopion yliopiston ylioppilaskunnan viihdekuoro Kyynlumoajat
* Lautapelikerho Kärmes
* KYYKKY - Kuopion Yliopiston Ylioppilaskunnan Kristityt Ylioppilaat

## Lähteet

## Aiheesta muualla
*Itä-Suomen, Joensuun ja Kuopion ylioppilaskunnan historia
Garden Cityn lentoasema

**Garden Cityn lentoasema**  on julkinen lentoasema 13 kilometriä kaakkoon Garden Cityn kaupungista Finneyn piirikunnassa läntisessä Kansasissa.

Lentokentällä on kaksi kiitotietä. Kenttää käytetään pääasiassa yleisilmailutarkoituksiin, mutta myös kaupalliset lentoyhtiöt liikennöivät kentälle.

## Lentoyhtiöt
Garden Cityyn liikennöivät kaupalliset lentoyhtiöt (suluissa määränpäät):
* Great Lakes Aviation (Denver, Dodge City, Liberal)
* US Airways
** US Airways Express Air Midwestin operoimana (Dodge City)

## Aiheesta muualla
*Garden City Regional Airport
*
WHL

**Western Hockey League** eli **WHL** oli vuosina 1952–1974 pelattu jääkiekkosarja. WHL syntyi Pacific Coast Hockey Leaguen ja Western Canada Senior Hockey Leaguen yhdistyttyä. 

WHL laajeni nopeasti Yhdysvaltojen länsirannikon suuriin kaupunkeihin kuten Los Angelesiin ja San Franciscoon. WHL:n laajeneminen aiheutti pelkoa National Hockey Leaguessa, ja tästä seurasikin vuonna 1966 NHL:n suuri laajennus.

Vuonna 1974 WHL ei pystynyt enää kilpailemaan NHL-liigaa sekä uutta World Hockey Association -liigaa vastaan ja joutui lopettamaan toimintansa.

## Katso myös
*Luettelo jääkiekkoliigoista
Ramachandran-kuvaaja

**Ramachandran-kuvaaja** (eli Ramachandran-diagrammi, phi-psi-kuvaaja tai kiertokulmadiagrammi) kuvaa proteiinin pääketjun &phi; (phi)-kiertokulmia &psi; (psi)-kiertokulmiin nähden. Kuvaajan x-akselilla on &phi;-kulmat ja y-akselilla &psi;-kulmat. Kuvaajan kehitti intialainen Gopalasamudram Narayana Ramachandran.

Ramachandran-kuvaajasta nähdään esimerkiksi proteiinin sisältämiä sekundäärirakenteita, sillä eri sekundäärirakenteet (alfa-kierre ja beta-laskos) sijoittuvat eri kohtiin Ramachandran -kuvaajaa. Kuvaajan avulla voidaan myös arvioida kolmiulotteisesti mallinnetun proteiinimallin onnistuneisuutta. 

Eri aminohapot näkyvät Ramachandran-kuvaajassa eri tavalla rakenne-erojensa vuoksi. Pienimpien aminohappojen glysiinin ja alaniinin lyhyillä sivuketjuilla on suuri kiertymismahdollisuus, ja niiden sijoittuminen Ramachandran kuvaajassa vaihtelee. Proliini taas on konservatiivisin sijoittumisessaan kuvaajaan.

## Aiheesta muualla
*  Uppsalan yliopiston Ramachandran-sivu, jossa voi valmistaa Ramachandran-kuvaajan 
*  Esimerkki Ramachandran-kuvaajasta 
*  Lisätietoa Ramachandran-kuvaajasta
Outsiders – kolmen jengi

**Outsiders – kolmen jengi** (*The Outsiders*) on Francis Ford Coppolan ohjaama elokuva vuodelta 1983. Se perustuu S. E. Hintonin romaaniin *[[Me kolme ja jengi]]*. Elokuva kertoo Ponyboy Curtisin elämästä hänen paetessaan ystävänsä Johnny Caden kanssa kaupungin hälinää.

Elokuvan jatkoksi Coppola tuotti 1980-luvun lopulla televisiosarjan *The Outsiders*, jonka pilottijakso julkaistiin Suomessa samannimisenä VHS-videona. Heti tämän elokuvan jälkeen Coppola ohjasi niin ikään Hintonin romaaniin perustuvan nuorisokuvauksen *[[Taistelukala (elokuva)|Taistelukala]]* (1983).

## Juoni

Ponyboy Curtis on 14-vuotias rasvaletti. Hän elää veljiensä Darrel "Darry" Curtisin ja Sodapop Curtisin kanssa kaupungissa, jossa snobbarit ja rasvaletit hyökkäilevät toistensa kimppuun. Eräänä päivänä Ponyboy nukahtaa tyhjälle tontille ja herää myöhään. Hän menee kotiin, jossa isoveli Darry odottaa häntä ja suuttuu hänen oltuaan pitkään poissa. Darry lyö Ponya ja tämä lähtee pakomatkalle Johnnyn kanssa. He pysähtyvät puistossa ja tapaavat siellä viisi snobbaria. Snobbarit yrittävät hukuttaa Ponyn suihkulähteeseen mutta Johnny puukottaa peloissaan yhden snobbareista hengiltä pelastaen Ponyn, minkä vuoksi he lähtevät karkuun poliiseja kaverinsa, vankilassakin olleen Dallas "Dally" Winstonin neuvomaan piilopaikkaan.

## Näyttelijöitä

## Arvioita
*[[Video-opas|Video-oppaassa]]* vuodelta 1994 Bello Romano luonnehtii elokuvaa tyylitellyksi, fantasiamaiseksi ja vaisuksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet
College

**College** (latinan sanasta *collegium*) on englanninkielisissä maissa useista eritasoisista oppilaitoksista käytetty termi.

## Yhdysvallat
Yhdysvalloissa collegeiden tutkinnot ovat korkeintaan alempia korkeakoulututkintoja (bachelor), ja yhden oppilaitoksen pääainevalikoima on suppeampi kuin yliopistossa, mutta puhekielessä sanaa college käytetään myös viittaamaan yliopistoihin.

## Britannia
Britanniassa collegeiksi kutsutaan useita toisistaan poikkeavia oppilaitoksia tai niiden osia. 

* vanhojen yliopistojen (esimerkiksi Oxfordin, Cambridgen ja Durhamin yliopistojen) osia
* ammattikouluja ja varsinkin niiden jatkoluokkia ja aikuisopintolinjoja
* "sixth form colleges" oppivelvollisuuden ja yliopiston välisiin vuosiin tarkoitettuja kouluja (lukioita)

Yleisimmin sanalla college kuitenkin viitataan joko yliopistoa edeltävään oppilaitokseen tai suurimpien ja arvostetuimpien yliopistojen eri kampuksiin (esim. King's College tai University College London, jotka ovat molemmat itsenäisiä osia University of Londonin yliopistoa). Joissain tapauksissa arvostetuimpia ala- tai yläkouluja saatetaan kutsua collegeiksi, tämä on kuitenkin vain käytössä koulun nimessä eikä tarkoita, että oppilaitos itsessään olisi college-tasoinen.

## Kanada
Kanadan colleget vastaavat opistoa tai ammattikorkeakoulua: ne tähtäävät selvemmin ammattiopintoihin kuin yliopistot. Jotkut koulutusohjelmat kestävät korkeintaan vuoden, toiset kaksi tai kolme vuotta.

## Australia
Australiassa college on yliopistoa pienempi korkeakoululaitos, joka voi olla joko itsenäinen tai jonkin yliopiston alainen.

## Irlanti
Irlannissa termi *college* tarkoittaa likimain kaikkia korkeamman asteen opintoja.

## Ranska
Ranskan kielen sana *collège* tarkoittaa Ranskassa noin 12−15-vuotiaille suunnattua pakollista koulua, joka vastaa Suomen peruskoulun yläluokkia. 

## Lähteet

## Aiheesta muualla

*
Walnut Grove

**Walnut Grove** on seuraavien Yhdysvalloissa ja Kanadassa sijaitsevien paikkakuntien nimi:

*Walnut Grove, Alabama, Yhdysvallat
*Walnut Grove, Arizona, Yhdysvallat
*Walnut Grove, Arkansas, Yhdysvallat
*Walnut Grove, Brittiläinen Kolumbia, Kanada
*Walnut Grove, Etelä-Carolina, Yhdysvallat
*Walnut Grove, Georgia, Yhdysvallat
*Walnut Grove, Illinois, Yhdysvallat
*Walnut Grove, Indiana, Yhdysvallat
*Walnut Grove, Iowa, Yhdysvallat
*Walnut Grove, Kalifornia, Yhdysvallat
*Walnut Grove, Kentucky, Yhdysvallat
*Walnut Grove, Länsi-Virginia, Yhdysvallat
*Walnut Grove, Maryland, Yhdysvallat
*Walnut Grove, Minnesota, Yhdysvallat
*Walnut Grove, Mississippi, Yhdysvallat
*Walnut Grove, Missouri, Yhdysvallat
*Walnut Grove, Pennsylvania, Yhdysvallat
*Walnut Grove, Tennessee, Yhdysvallat
*Walnut Grove, Texas, Yhdysvallat
*Walnut Grove, Utah, Yhdysvallat
*Walnut Grove, Virginia, Yhdysvallat
*Walnut Grove, Washington, Yhdysvallat.
Abel (Tanska)

**Abel** (n. 1218– 29. kesäkuuta 1252) oli Tanskan kuningas vuosina 1250–1252. 

## Suku
Hän oli kuningas Valdemar II Sejrin ja tämän toisen puolison, Portugalin infanta Berengarian Portugalin infanta Berengárian eli *Bengjerdin* (1194–1221) toiseksi vanhin poika. Berengaria oli kuningas Sancho I:n ja Dulce Aragonialaisen tytär. Hänellä oli yksi velipuoli, kolme sisarusta ja kaksi aviotonta velipuolta. Hän nousi valtaistuimelle kukistettuaan vanhemman veljensä Eerik IV Plovpenningin.

## Herttua
Abel nimitettiin Slesvigin herttuaksi vuonna 1232. Kun Abelin isä kuoli vuonna 1241 ja velipuoli Valdemar nuorempi oli kuollut vuonna 1231, valtaan nousi hänen veljensä Eerik, alkoivat veljesten väliset vihamielisyydet. Kiista huipentui vuonna 1246, kun Abel hyökkäsi veljeään vastaan lankojensa tukemana. Hänen onnistui kukistaa Eerik vihdoin vuonna 1250.

## Kuningas
Eerik vangittiin ja luovutettiin vihamiestensä käsiin, jotka surmasivat hänet. Abel joutui vannomaan kahdenkymmenenneljän aatelismiehen ("dobbelt tylvter-ed") kanssa, ettei hänellä ollut mitään tekemistä Eerikin kuoleman kanssa, ennen kuin hänet voitiin kruunata 1. marraskuuta 1250. Epäilys veljensurmasta kuitenkin jäi, ja kansan suussa syntyi sanonta "Abel af navn, Kain af gavn" eli "Abel nimeltään, Kain ansioltaan".

Hänen lyhyt hallituskautensa osoittautui onnistuneeksi, ja sen aikana vallitsi rauha ja kauppa Hansakaupunkien kanssa kasvoi. Abel kaatui sotaretkellä friisiläisiä vastaan kesäkuussa 1252. 

## Perintö
Hänen seuraajakseen tuli hänen nuorempi veljensä Kristoffer I. Hänen leskensä avioitui vuonna 1261 Birger Jaarlin kanssa. Legendan mukaan Abel kummittelee Slesvigin tuomiokirkossa. Abelin ja Erikin veljesviha on aiheena Oehlenschlägerin tragediassa *Erik og Abel.*

## Avioliitto ja lapset
Hän avioitui vuonna 1237 Mechtilde von Holsteinin (1220/1225–1288) kanssa, joka oli Holsteinin kreivi Adolf IV:n ja Hedvig von Lippen tytär.

Heille syntyi neljä lasta:
* Valdemar III (k. 1257), Slesvigin herttua
* Erik I Abelsen (n. 1240–1272), Slesvigin ja Etelä-Jyllannin herttua
* Sofia (n. 1240–1284), avioitui Anhalt-Bernburgin herttua Bernhard I:n kanssa
* Abel (1252–1279), Slesvigin sijaishallitsija, Langelandin herra

## Lähteet
* Dansk Biografisk Leksikon: Abel 

## Viitteet

## Aiheesta lisää
Arçan piiri

**Arskin** eli **Arçan piiri** (, tataariksi Арча районы, *Arça rayonı*) on paikallinen itsehallintoalue Tatarstanin tasavallassa Venäjällä. Se sijaitsee tasavallan luoteisosassa Marin tasavallan vastaisella rajalla. Vuonna 1930 perustetun piirin pinta-ala on 1&nbsp;844 neliökilometriä ja asukkaita on 51&nbsp;000 henkeä (vuonna 2009).

Piirin hallinnollinen keskus on Arskin kaupunki. Sen lisäksi siihen kuuluu 29 maalaiskuntaa: Apazovo, Janga-Sala, Katšelino, Kazanbaš, Košlautš, Kuperbaš, Nalasa, Novyi Kiner, Novyi Kišit, Novyi Kyrlai, Nusa, Sikertan, Siza, Sjurda, Smak-Korsa, Sredni Pšalym, Srednije Aty, Srednjaja Korsa, Staroje Tšurilino, Staryi Ašit, Staryi Kyrlai, Šurabaš, Šušmabaš, Taškitšu, Tjubjak-Tšekurtša, Urnjak, Utar-Aty, Utšili ja Veneta.

Väestöstä 92,7 % on tataareja, 6,3 % venäläisiä ja 0,5 % mareja.

Piirin kautta kulkee Kazanin ja Iževskin välinen rautatie sekä Kazanin ja Kirovin välinen maantie.

Tärkein elinkeino on maatalous, joka on keskittynyt maidon ja lihan tuotantoon sekä viljakasvien ja perunan viljelyyn. Seudulla on elintarvike- ja metsäteollisuutta.

Nähtävyyksiä ovat Arskin kirjallisuus- ja taidemuseo, seudulle syntyneelle runoilija Ğabdulla Tuqaylle omistettu museo Novyi Kyrlain kylässä sekä Arskin opettajaopiston aapismuseo.

Piirilehtenä ilmestyy tataarin- ja venäjänkielinen *Arça häbärläre – Arski vestnik*.

## Lähteet

## Aiheesta muualla
* Arskin piirin sivusto
Walnut Grove (Minnesota)

**Walnut Grove** on kaupunki Redwoodin piirikunnassa Minnesotassa Yhdysvalloissa. Vuoden 2000 väestönlaskennan mukaan kaupungin asukasluku oli 599. 

Paikkakunta tunnetaan parhaiten kirjailija Laura Ingalls Wilderin kotipaikkana sekä televisiosarjan *[[Pieni talo preerialla]]* tapahtumapaikkana. Wilderin lapsuudesta ja nuoruudesta kertovan kirjasarjan teoksen *Luumujen poukama (On the Banks of Plum Creek)* tapahtumat sijoittuvat Walnut Groven kaupunkiin. Kaupungissa on nykyisin Laura Ingalls Wilderille omistettu museo.

Kaupunki sijaitsee Mankaton ja Rapid Cityn välisen rautatien ja valtatien varrella.

## Maantiede

United States Census Bureaun mukaan kaupungin kokonaispinta-ala on 2,7 km². Vesialueita ei ole.

### Väestö
Vuoden 2000 väestönlaskennan mukaan kaupungin alueella asui 599 henkilöä 291 taloudessa. Perheitä oli 178. Väestötiheys oli 222,4 asukasta/km². Kaupungin alueella oli 341 asuntoa; tiheys oli 126,6 asuntoa/km².

Väestön etninen koostumus oli väestönlaskennan mukaan seuraava: 97,66 % valkoihoisia, 0,67 % afroamerikkalaisia, 0,17 % intiaaneja, 0,17 % aasialaisia sekä 1,17 % Tyynenmeren saarilta. 0,17 % ihmisistä kuului kahteen tai useampaan etniseen ryhmään.

Kaupungissa on 291 taloutta, joista 21,3 prosentissa asui alle 18-vuotiaita lapsia. Avioparien muodostamia talouksia oli 53,3 prosenttia, 6,5 prosentissa talouksista perheenpää oli nainen. 38,8 prosenttia talouksista ei ollut perheitä . Talouksista 36,4 prosenttia oli yhden hengen talouksia, ja 22,7 prosentissa talouksista asui yksin yli 65-vuotias. Ruokakunnan keskimääräinen koko oli 2,06 henkeä ja perheiden keskimääräinen koko 2,67 henkeä.

### Ikäjakauma
* 0—17: 19,4 %
* 18–24: 6,5 %
* 25–44: 22,7 %
* 45–64: 22,7 %
* 65– : 28,7 %

Asukkaiden iän mediaani oli 46 vuotta. Jokaista sataa naista kohti kaupungissa asui 89,6 miestä, ja jokaista sataa yli 18-vuotiasta naista kohti oli 90,2 miestä.

Talouksien tulojen mediaani oli 24&nbsp;013 dollaria ja perheiden tulojen mediaani 34&nbsp;167 dollaria. Miesten vuotuisten tulojen mediaani oli 24&nbsp;750 dollaria ja naisten 20&nbsp;192 dollaria. Keskimääräiset vuotuiset tulot asukasta kohti olivat 15&nbsp;637 dollaria. Noin 5 prosenttia perheistä ja 9,6 prosenttia koko väestöstä eli köyhyysrajan alapuolella.

## Lähteet

* 

## Aiheesta muualla
*Walnut Grove, Minnesota
*Laura Ingalls Wilder Museum
Vancouver Millionaires

**Vancouver Millionaires** oli Pacific Coast Hockey Associationia pelannut jääkiekkojoukkue. Se perustettiin vuonna 1911 ja vaihtoi nimeä vuonna 1922. Joukkue pelasi *Vancouver Maroons* -nimellä ensin kaksi kautta PCHA:ta, kunnes vuonna 1924 se siirtyi Western Canada Hockey Leagueen.

Vancouver Millionaires voitti Stanley Cupin kertaalleen kaudella 1914–1915 ja pelasi finaalissa kolmasti sen jälkeen vuosina 1917–1918, 1920–1921 ja 1921–1922.

## Lähteet
Ásgeir Ásgeirsson

**Ásgeir Ásgeirsson** (13. toukokuuta 1894 – 15. syyskuuta 1972) oli Islannin toinen presidentti 1952–1968.

Ásgeir valmistui teologiksi Islannin yliopistosta Reykjavíkissa 1915 ja toimi aluksi seminaarinopettajana ja sitten pankkialalla. Hän avioitui 1917 Dóra Þórhallsdóttirin kanssa, joka oli entisen Islannin piispan Þórhallur Bjarnarsonin tytär. Dóra Þórhallsdóttirin veli Tryggvi Þórhallsson oli Islannin pääministeri 1928–1932. 

Ásgeir valittiin Islannin parlamenttiin Alltingiin vuonna 1923 edistyspuolueen ehdokkaana. Hän toimi valtiovarainministerinä 1931–1934 ja samanaikaisesti pääministerinä 1932–1934. Hän erosi edistyspuolueesta 1934 ja liittyi sosiaalidemokraattiseen puolueeseen. Kansanedustajana Ásgeir oli vuoteen 1952, jolloin hänet valittiin presidentiksi.

Ásgeir valittiin Islannin toiseksi presidentiksi 1952. Vaalit jouduttiin pitämään ennenaikaisesti edellisen presidentin Sveinn Björnssonin kuoleman takia. Vaikka Ásgeirin merkittävimmällä vastaehdokkaalla Bjarni Jónssonilla oli takanaan hallituspuolueiden tuki, Ásgeir voitti vaalit. 

Ásgeir valittiin uudelleen virkaansa vuosina 1956, 1960 ja 1964. Heti hänen neljännen kautensa alettua hänen puolisonsa Dóra Þórhallsdóttir kuoli leukemiaan. Vuonna 1968 Ásgeir päätti olla pyrkimättä enää presidentiksi. Hänen vävynsä Gunnar Thoroddsen pyrki presidentiksi 1968, mutta vastoin ennakko-odotuksia Kristján Eldjárn voitti vaalit. 

Ásgeir tunnettiin hiljaisena mutta suorasukaisena esiintyjänä. Hän oli ilmeisesti ensimmäinen, joka luopui tavasta puhutella Pohjoismaiden kuninkaallisia majesteetiksi: vieraillessaan Norjassa hän aloitti puheensa sanoilla ”Herra kuningas”.

## Lähteet
Toronton yliopisto

**Toronton yliopisto** () Toronton kaupungissa, Ontarion provinssissa, on Kanadan suurin, julkinen yliopisto. Se perustettiin 15. maaliskuuta vuonna 1827 *King’s College* -nimisenä. Se oli aluksi brittien siirtomaahallinnon ja Englannin kirkon ohjauksessa, mikä vähensi yliopiston suosiota. Kirkollinen kytkentä purettiin vuoden 1849 lopussa ja yliopisto sai nykyisen nimensä vuoden 1850 alussa.

Sillä on yli 85&nbsp;000 koko- tai osa-aikaista opiskelijaa kolmella kampuksellaan, ja se työllistää opetusassistentit mukaanluettuna yli 20&nbsp;000 henkilöä. Lukuvuonna 2016–2017 yliopistolle oli kirjoittautunut yhteensä 88&nbsp;766 opiskelijaa, joista 71&nbsp;314 oli kanadalaisia ja 17&nbsp;452 ulkomaalaisia opiskelijoita. Erityisesti kiinalaisia opiskelijoita on yliopistoon hakeutunut runsaasti (yli 10&nbsp;000).

Toronton yliopisto on yksi Pohjois-Amerikan eniten tutkimustyötä harjoittavista yliopistoista. Sen sijoitus kansainvälisissä yliopistorankingeissa on korkea. Esimerkiksi Shanghain Jiao Tong -yliopiston rankingissa yliopisto sijoittui vuonna 2016 maailmanlaajuisesti sijalle 27 ja Times Higher Educationin listalla sijalle 22. Muun muassa neljä Kanadan pääministeriä ja kaksi kenraalikuvernööriä ovat opiskelleet Toronton yliopistossa. Kanadan yliopistoista Toronton yliopistosta on myös valmistunut eniten Nobel-palkittuja henkilöitä.

## Tiedekunnat
Yliopistossa on 15 tiedekuntaa: 
* Soveltavien tieteiden ja tekniikan tiedekunta
* Arkkitehtuurin, maisemoinnin ja muotoilun tiedekunta
* Humanistinen ja luonnontieteellinen tiedekunta
* Hammaslääketieteellinen tiedekunta
* Metsätieteellinen tiedekunta
* School of Graduate Studies
* Kirjasto- ja informaatiotieteellinen tiedekunta
* Oikeustieteellinen tiedekunta
* Lääketieteellinen tiedekunta
* Musiikillinen tiedekunta
* Sairaanhoitoalan tiedekunta
* Kasvatustieteellinen tiedekunta
* Farmasian tiedekunta
* Liikuntatieteellinen tiedekunta
* Rotman School of Management

## Lähteet

## Aiheesta muualla

* Toronton yliopiston kotisivut.
Ken Ring

**Kenneth ”Ken” Kiprono Ring** (s. 29. tammikuuta 1979 Upplands-Bro, Ruotsi) on ruotsalainen rap-muusikko.

## Biografia
Ken Ring syntyi Keniassa, mutta varttui Hässelbyssä Tukholman kaupunginosassa. Ken Ring tuli yleisöntietoisuuteen *Mamma* -kappaleensa avulla. Kappale käsittelee Kenin äitiä Rebeckaa, joka kuoli syöpään Kenin ollessa 14-vuotias. Ken Ring on esiintynyt Tukholman Vattenfestivalen -festivaaleissa ja tehnyt yhteistyötä muun muassa norjalaisen rap -tuottaja Tommy Teen kanssa.

## Diskografia
### Albumit
* *Vägen Tillbaka* (1999)
* *Mitt Hem Blir Ditt Hem* (2000)
* *Mellanspelet* (2002)
* *Inblicken* (2003)
* *Det Bortglömda* (2003)
* *2 Legender Utan Pengar* (2004)
* *Kennelklubben* (2004)
* *Rubriken* (2005)
* *Äntligen hemma* (2007)
* *Ken Ring "Hip Hop"* (2009)

### Singlet
* "Tidiga Demor" (1999)
* "Gatuslang" (1999)
* "Stockholm Stad/Domedagen" (1999)
* "Stockholm Stad 12"" (1999)
* "Mamma" (1999)
* "Eld Och Djupa Vatten" (1999)
* "Dödens Gränsland" (1999)
* "Grabbarna Från Förorten" (2000)
* "Vill Inte Veta" (2000)
* "Situation Stockholm" (2000)
* "Mitt Hem Blir Ditt Hem" (2000)
* "BB Berättelsen" (2004)
* "Måste seja hei" (2004)
* "Cutta dom" (2006)
* "På väg hem EP" (2006)
* "Det hände Något På Vägen Hem EP" (2006)
* "Snart hemma EP" (2007)
* "Kelian" (2008)
* "STHLM CITY" (2008)
* "Hip Hop" (2009)

### Mixtapet
* "165 - Various Mixtapes" (1997) 
* "165 - Unreleased Joints Vol. 1" (1999) 
* "165 Allstars Vol. 1" (2000) 
* "Ken Ring & BB Inc Kaddo Presents: Soundclap Vol. 1" (2005) 
* "Ken Ring & BB Inc Kaddo Presents: Soundclap Vol. 2" (2005) 
* "Ken Ring & BB Inc Kaddo Presents: Soundclap Vol. 3 (Svensk Hiphop Special)" (2005) 
* "Ken Ring & BB Inc Kaddo Presents: Soundclap Vol. 4" (2005) 
* "Ken Ring & BB Inc Kaddo Presents: Soundclap Vol. 5 (Hosted by Sam-E)" (2005) 
* "Ken Ring & BB Inc Kaddo Presents: Soundclap Vol. 6 (XXX-special. Hosted by Bingo Rimér & Pernilla Lundberg)" (2006) 
* "Shu Bre Express - Mixtape Vol. 1" (2008) 
* "Mixtape "10"" (2009) 
* "SommarbänKEN" (2009)
Tsuba

**Tsuba** () on japanilaisissa aseissa, kuten katanassa, tachissa ja naginatassa, käytetty kädensuoja. Muiden väistimien tavoin sen tarkoitus on varjella miekkakättä vastustajan iskuilta sekä estää käden liukuminen terälle vedon ja miekkailun aikana.  

Kuten miekanterätkin, aidot tsubat valmistettiin erityisellä huolellisuudella ja näyttävän koristelunsa ansiosta ne lukeutuvat miekkojen osista arvokkaimpiin. Näin ollen ne olivat aikoinaan Japanissa perhekalleuksia, jotka sukua edustavine tunnuksineen kulkeutuivat sukupolvelta toiselle. Nykyään ne ovat myös merkittäviä japanilaisperäisiä keräilytavaroita. 

Tsubat voidaan pääosin jakaa kahteen kategoriaan materiaaliensa perusteella: rautaiset kuuluvat niin kutsuttuun *tetsu*-ryhmään ja pehmeistä metalleista valmistetut tsubat tunnetaan taas nimellä *kinko*. Kinko-tyypin tsubat koostuvat lähinnä eri kupariseoksista, joihin lukeutuvat muun muassa *shakudō* (kupari-kulta) ja *shibuichi* (kupari-hopea). 

Useimmiten tsuban muoto on pyöreä, mutta se toisaalta vaihtelee sepän tyylistä riippuen. Eräs tunnetuimmista ei-pyöreistä tsubista on Miyamoto Musashin miekassa ollut kahdesta soikiosta koostunut väistin.

## Lähteet
*Japanese Sword Tsuba
Old Trafford

**Old Trafford** (virallisesti *Manchester United FC Football Ground*, Trafford on kaupunkipiiri, jossa stadion sijaitsee) on jalkapallostadion Suur-Manchesterissa, Englannissa. Bobby Charlton antoi sille lempinimen *The Theatre of Dreams*. Manchester United on pelannut kotiottelunsa siellä vuodesta 1910 lähtien.

Stadionia pommitettiin toisessa maailmansodassa ja United joutui stadioniltaan evakkoon rakennustöiden ajaksi. Korjaustöiden aikana seura käytti Manchester Cityn silloista kotistadionia Maine Roadia.

Old Traffordia käytetään FA Cupin välierien stadionina ja se toimi Englannin maajoukkueen stadionina ennen uuden Wembley Stadiumin valmistumista. FA Cupin finaali stadionilla on pelattu kerran, vuonna 1915. Se on toiminut myös vuoden 1966 MM-kotikisojen yhtenä pelistadioneina, vuoden 1996 EM-kisojen yhtenä stadionina ja mestareiden liigan loppuottelupaikkana vuonna 2003.

76&nbsp;212 katsojan kapasiteetillä Old Trafford on Englannin toiseksi suurin jalkapallostadion ja Ison-Britannian kolmanneksi suurin stadion Wembley Stadiumin ja Twickenham Stadiumin jälkeen. Manchester United suunnittelee uutta, Old Traffordin korvaavaa stadionia, joka valmistuisi vuonna 2030.

## Katsomonosat

### North Stand
North Stand on Old Traffordin pohjoiskatsomonosa. Kolmikerroksinen katsomonosa avattiin kaudella 1995/96 ja se nosti stadionin kapasiteetin 55 000:een. North Standin kapasiteetti on 25 110 katsojaa. Katsomossa on suurin vapaakantoinen katto Euroopassa. Katsomon toisen kerroksen 31 aitiota kutsutaan Sky Boxeiksi.

### South Stand
South Stand on Old Traffordin pääkatsomo. Katsomossa sijaitsee runsaasti aitioita ja lehdistökatsomo. Ottelupäiväpaketin hankkineet fanit saavat melkeinpä VIP-kohtelua aitioissa. South Standin katto on varattu TV-kameroille.

### West Stand
West Stand, tunnetaan myös nimellä Stretford End on kuuluisa Old Traffordin katsomonosa. Uusi Stretford Endin katsomo valmistui vuonna 1993 ja seitsemän vuoden päästä valmistui toinen parveke. Katsomonosassa on myös perhekatsomo.

### East Stand

East Stand, tunnetaan myös nimellä Scoreboard End on Old Traffordin yksi neljästä katsomonosasta. Katsomonosa muutettiin vuonna 1994 istumakatsomoksi turvallisuussyistä. Vuonna 2000 katsomonosaan tehtiin parveke. Tulostaulu, josta katsomo on saanutkin nimensä sijaitsi vasemmassa kulmassa. Kyseisessä katsomonosassa sijaitsee vierasjoukkueen kannattajille varatut paikat. Valioliigaotteluissa varattuja paikkoja on 3000 ja FA Cupin peleihin 6500.

## Lähteet

## Aiheesta muualla

* Manchester United.com
* Kuvagalleria ja muuta infoa
* Old Trafford worldstadiums.comissa
Beyond the Valley of the Murderdolls

**Beyond the Valley of the Murderdolls** on yhdysvaltalaisen punk-yhtyeen Murderdollsin vuonna 2002 ilmestynyt debyyttialbumi. Albumilta julkaistiin singlenä kappale "Dead In Hollywood".

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Wednesday 13 – laulu
* Joey Jordison (Slipknot) – kitara
* Tripp Eisen (Static-X) – kitara
* Eric Griffin – basso
* Ben Graves – rummut

## Arvostelut
* Allmusic: 
* Imperiumi.net: 
* Soundi: 

## Lähteet
Oikeus

**Oikeus** tarkoittaa ainakin seuraavia asioita:

* jollekin yksilölle (oikeusjärjestyksen mukaan) kuuluva etu tai valta tehdä jotakin (käytetään myös nimitystä subjektiivinen oikeus)
* oikeudenmukaisuus, se mikä on oikein
* oikeusjärjestys, oikeusjärjestelmä, oikeustiede (käytetään myös termiä *objektiivinen oikeus*)
* tuomioistuin, oikeudenistunto
* *[[Oikeus (sanomalehti)|Oikeus]]*, Helsingissä vuonna 1906 ilmestynyt sanomalehti
* *[[Oikeus (lehti)|Oikeus]]*, Oikeuspoliittisen yhdistyksen Demla ry:n sekä Oikeus- ja yhteiskuntatieteellisen yhdistyksen julkaisema aikakauskirja
Montreal Wanderers

**Montreal Wanderers** oli yksi viidestä National Hockey Leaguen perustajaseurasta. Joukkue pelasi vain kuusi ottelua NHL:ssa ja hävisi kaikki paitsi yhden. Wanderersien kotihalli paloi 2. tammikuuta 1918, ja joukkue lopetti toimintansa.

Ennen NHL:n syntymistä joukkue pelasi Federal Amateur Hockey Leagueta vuodet 1903—1905, Eastern Canada Amateur Hockey Associationia vuodet 1906–1909 ja National Hockey Associationia vuodet 1909–1917. Joukkue voitti näiden kausien aikana Stanley Cupin seitsemän kertaa.
Bugulma

**Bugulma** () eli **Bögelmä** () on kaupunki Tatarstanin kaakkoisosassa 333 kilometriä pääkaupungista Kazanista kaakkoon, Zaijoen varrella. Kaupungin kautta kulkee rautatie. Bugulma on Bugulman piirin hallinnollinen keskus.

Bugulman asukasluku oli väestönlaskennassa 89&nbsp;204 (2010). Vuonna 1989 kaupungin asukkaista oli venäläisiä 63 prosenttia ja tataareja 26,1 prosenttia. 

Asukasluvun kehitys:
* 89 600 (1989),
* 93 104 (2002),
* 89&nbsp;204 (2010).

## Historia
Paikkakunnalla on ollut baškiiriasustusta jo 900-luvulla, ja Bugulma-niminen baškiirikylä mainitaan vuonna 1736; se kuului aluksi Kazanin kuvernementtiin. Kaupunginoikeudet se sai vuonna 1781. Kaupunki kuului vuodesta 1806 lähtien Orenburgin kuvernementtiin, vuodesta 1851 Samaran kuvernementtiin ja vuodesta 1920 Tatarstaniin. Vuosina 1920-1930 se oli Tatarstanin hallintoyksikön, Bögelmän kantonin, pääkaupunki.

## Lähteet

## Aiheesta muualla
Jääpallon Neuvostoliiton mestaruussarja

**Neuvostoliiton jääpallon mestaruussarja** oli Neuvostoliiton jääpalloilun ylin sarjataso. Neuvostoliiton mestaruudesta pelattiin ensimmäistä kertaa vuonna 1936. Seuraavan kerran mestaruus ratkaistiin vuonna 1950, minkä jälkeen sarjaa pelattiin vuosittain aina Neuvostoliiton hajoamiseen asti. Viimeiseksi kaudeksi jäi kausi 1990-1991. Kaudella 1991-1992 pelattiin Itsenäisten valtioiden yhteisön jääpallomestaruudesta. Tämän jälkeen Venäjän mestaruussarja korvasi Neuvostoliiton sarjan. 

## Mitalistit

## Lähteet
Camagüey

**Camagüey**, alkuperäiseltä nimeltään Santa Maria del Puerto del Principe, on Kuuban samannimisen provinssin hallinnollinen keskus. Sen asukasluku vuonna 2022 oli 333&nbsp;251.

## Maantiede

Camagüey sijaitsee Kuuban itä tai keskiosan Camagüeyn provinssissa saaren sisämaassa San Pedro-joen varrella. Kuuban pääkaupunki Havanna sijaitsee noin 570 kilometriä Camagüeystä luoteeseen ja oin 40 kilometriä luoteeseen sijaitsee Floridan kaupunki. Kaupunkia palvelee Nuevitasin satama Kuuban pohjoisrannikolla.

## Historia

Nykyinen Camagüey on perustettu yhtenä Kuuban ensimmäisistä siirtokunnsita vuonna 1528 nimellä Santa María del Puerto Príncipe. Vielä tätä ennen vuonna 1514 oli perustettu Punta del Güincho Kuuban pohjoisrannikolla noin 70 kilometrin päässä nykyisestä kaupungista. Punta del Güincho jouduttiin kuitenkin siirtämään Puerto Principeen sen hankalan sijainnin takia. Uudella paikalla sisämaassa oli aikanaan sijainnut Camagüey-niminen alkuperäisasukkaiden kylä. Kaupunki rakennettiin Latinalaiselle Amerikalle epätavalliseen tapaan keskiaikaisesti mutkittelevine katuineen ja pienin ja suurin aukioineen. Vuonna 2008 Camagüeyn historiallinen keskusta valittiin Unescon maailmanperintöluetteloon. Puerto Príncipeä ympäröivä alue sopi hyvin karjan kasvatukseen ja seudusta tuli suuri lihan ja juuston tuottaja. Aluetta uhkasivat kuitenkin merirosvot. Yksi huomattavista merirosvojen iskuista oli Henry Morganin johtama hyökkäys vuonna 1668, jolloin hyökkääjät polttivat suuren osan kaupunkia. 

1800-luvun aikana kehittyi Kuuban sokeritalous. Sokeriplantaasit lisäsivät Puerto Principen karjan kysyntään, kun sokeritaloudessa käytetty orjatyövoimavaati halpaa ruokaa. Suuret maanomistajat rikastuivat ja rahaa käytettiin kaupungin kehittämiseen. Lisäksi Espanja menetti ennen hallitsemansa Santo Domingon eli nykyisen Dominikaanisen tasavallan vuonna 1800. Santo Domingon entinen *audiencia* eli oikeusistuin siirrettiin vuonna 1817 Puerto Principeen, josta tuli samalla virallinen kaupunki. Alue säästyi myös kymmenvuotisen sodan taisteluilta vuosina 1868–1878 tapahtumien keskittyessä Puerto Principen itäpuolelle. 

Vuonna 1903 Puerto Principe sai nykyisen nimensä Camagüey ja siitä tuli uuden saman nimisen provinssin hallinnollinen keskus. Kaupunkiin muodostui teollisuutta ja se yhdistettiin rautatieverkkoon. Kuuban vuoden 1959 vallankumouksen jälkeen hallintoa keskitettiin, mikä hyödytti oman provinssinsa keskusta Camagüeyta. 1990-luvulla kaupunki hyötyi puolestaan matkailun kehittymisestä sen pohjoispuolelle. 

## Väestö

Kuuban tilastokeskuksen mukaan Camagüeyn kunnan (*municipio*) asukasluku vuonna 2022 oli 333&nbsp;251. Vuonna 2006 vastaava lukema oli 327&nbsp;046.

## Lähteet
Jorma Katrama

**Jorma Kalevi Katrama** (5. kesäkuuta 1936 Helsinki – 2. tammikuuta 2022 Helsinki) oli suomalainen kontrabasisti.

Katrama aloitti musiikkiopinnot viulistina mutta vaihtoi myöhemmin kontrabassoon, jota hän opiskeli Sibelius-Akatemiassa Oiva Nummelinin johdolla. Hän suoritti Suomen ensimmäisen kontrabassodiplomin. Vuodet 1964–1967 hän jatkoi opintojaan Pariisissa Gaston Logerot’n johdolla. Ensikonserttinsa hän piti Helsingissä vuonna 1968. Katrama konsertoi orkesterisolistina ja resitaalein Skandinavian maiden lisäksi Saksassa, Ranskassa, Bulgariassa, Alankomaissa, Italiassa, Britanniassa, Puolassa, Virossa, Kreikassa, Etelä-Koreassa, Taiwanilla, Venäjällä ja Yhdysvalloissa.

Katraman kuusi soololevyä herättivät kansainvälistä huomiota ja soittoa luonnehdittiin muun muassa seuraavasti: "Kontrabasso kuin satakieli" (*Helsingin Sanomat*), "The tone is liquid sunshine" (*International Bassist Magazine*). Lisäksi hän osallistui monien kansainvälisten kontrabassokilpailujen tuomaristoon (Rooma, Parma, Cremona, Geneve, Mittendald, Markneukirchen, Edinburgh, Crema, Reims).

Katrama soitti Helsingin kaupunginorkesterissa vuodesta 1959 asti, ryhmän äänenjohtajana hän toimi vuodesta 1967 aina eläkkeelle siirtymiseensä, vuoteen 1999 asti. Tämän lisäksi Katrama opetti kontrabassonsoittoa Helsingin konservatoriossa 1974–1990 ja toimi sittemmin Sibelius-Akatemian kontrabassonsoiton lehtorina vuoteen 2001. Katrama piti säännöllisesti mestarikursseja ympäri maailman. Hän oli Suomen kontrabassoklubin perustajajäsen ja sen ensimmäinen puheenjohtaja.

Suomen Muusikkojen Liitto, Suomen kontrabassoklubi, Danish Doublebass Club, Kyousho Bass Society sekä Scottish Bass Trust kutsuivat Katraman kunniajäsenekseen.

Katramalle myönnettiin Pro Finlandia -mitali vuonna 2000.

Katrama tunnettiin myös taitavana säkkipillinsoittajana. Hän oli The Midnight Sun Pipers ry:n perustajajäsen ja yhdistyksen ensimmäinen puheenjohtaja.

Jorma Katraman isä oli käyrätorvensoittaja Kalle Katrama (ent. Duktig). Katrama on haudattu isänsä viereen Hietaniemen hautausmaan uurnalehtoon Helsinkiin.

## Soololevyjä
**Contrabbasso con amore*. Finlandia Records (Warner) 4509-95605-2
**Contrabbasso con bravura*. Finlandia Records (Warner) 4509-95864-2
**Contrabbasso con sentimento*. Finlandia Records (Warner) 4509-97894-2
**Contrabbasso concertante*. Finlandia Records (Warner) 3984-21450-2
* *Contrabass!* Warner Korea 3984-21355-2
* *Le charme de la contrebasse*. Erato 39842-27082

## Lähteet

## Aiheesta muualla
* Jorma Katraman muistokirjoitus Helsingin Sanomissa
Suomirokkia (kappale)

**Suomirokkia** on Aknestik-yhtyeen esittämä kappale *[[Aallonmurtaja (albumi)|Aallonmurtaja]]*-albumilta (1998). Kappaleen ovat säveltäneet Jukka Takalo ja Kai Latvalehto, sanoittanut Jukka Takalo ja sovittanut Aknestik.

"Suomirokkia" nousi vuonna 1998 Suomen virallisen singlelistan sijalle 19. Kappale on myös äänestetty YleX-radioaseman Kaikkien aikojen kotimainen biisi -listalle 2003.

Kappale antoi myös nimensä pitkäikäiseksi osoittautuneelle *[[Suomirokkia]]*-kokoelmalevysarjalle.

## Lähteet

## Aiheesta muualla
* Discogs
Black Sails in the Sunset

**Black Sails in the Sunset** on yhdysvaltalaisen punk-yhtye AFI:n neljäs, vuonna 1999 ilmestynyt albumi. Tämä oli ensimmäinen albumi, jossa kitaristi Jade Puget oli mukana. Albumin tyyli eroaa huomattavasti edellisistä albumeista, mutta on silti tyyliltään hardcore punkia. The Offspringin laulaja Dexter Holland laulaa taustoja albumilla.

## Kappalelista
# 
# 
# 
# 
# 
# 
# 
# 
# 
# 
# 
# 
# Midnight Sun" (salakappale)

## Kokoonpano albumilla
* Davey Havok: laulu
* Adam Carson: rummut
* Hunter Burgan: basso
* Jade Puget: kitara

## Lähteet